Predlog za sprejetje predhodne odločbe, ki ga je vložilo Arbeits- und Sozialgericht Wien (Avstrija) 4. novembra 2024 – SG/Gemeinde Wien
(Zadeva C-757/24, Gemeinde Wien)
Jezik postopka: nemščina
Predložitveno sodišče
Arbeits- und Sozialgericht Wien
Stranki v postopku v glavni stvari
Tožeča stranka: SG
Tožena stranka: Gemeinde Wien
Vprašanje za predhodno odločanje
Ali je treba pravo Unije, zlasti člene 1, 2 in 6 Direktive 2000/781 v povezavi s členom 21 Listine EU o temeljnih pravicah, razlagati tako, da nasprotuje nacionalni ureditvi (zlasti členu 49v(3), točka 3, BO 1994, kakor je bil spremenjen z LGBI. 38/2023), ki za odpravo obstoječe diskriminacije na podlagi starosti2 uvaja ureditev, po kateri se upoštevajo obdobja pred zaposlitvijo, izpolnjena pred dopolnjenim 18. letom starosti, vendar imajo nato le polovični učinek na izboljšanje obdobij pred zaposlitvijo in izravnavo diskriminacije na podlagi starosti, čeprav je bila s pavšalnim odbitkom odpravljena popolna nevtralizacija obdobij pred zaposlitvijo?
____________
1 Direktiva Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (UL 2000, L 303, str. 16).
1 Glej zlasti glede enake predhodne določbe zvezne vlade v zadevi Leitner, C-396/17.